Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: Köztársaság független, demokratikus jogállam.” A jogállamiság részét képező jogbiztonság tartalmával kapcsolatban az Alkotmánybíróság már a 11/1992. (III. 5.) határozatában rámutatott, hogy „A jogállamiság és a jogbiztonság elvéből fakadnak az eljárási garanciák. Ezek alapvető
Paragraph Index: 451

3. § (1) bek. a), d), e) és f) pontjaiban biztosított hatáskörük gyakorlása során — közigazgatási szervként egy másik jogág — nevezetesen a munkajog — intézményeit értelmezik, s azok megsértése esetén még szankció (pl. rendbírság, munkaügyi bírság) alkalmazására is jogosultak. 2.1. Az Alkotmánybíróság álláspontja szerint nem tekinthető alkotmányellenesnek az, hogy a közigazgatási szervek feladat- és hatáskörük gyakorlása során a jogrendszer különböző jogágainak anyagi jogi normáit is értelmezik és alkalmazzák, s azok esetleges megsértéséhez hátrányos jogkövetkezményeket fűznek. A közigazgatási szervek tevékenysége ugyanis nem szűkíthető le kizárólag a közigazgatási anyagi jog normáinak alkalmazására. A hatósági jogalkalmazás már fogalmilag is a jogrendszer egészének keretében történik, így a jogalkalmazó természetszerűleg számos jogág rendelkezéseire és intézményeire támaszkodik, ha az adott hatósági feladat teljesítése ezt igényli. Ebben a körben a jogalkalmazó szükségszerűen végez több jogterületet is érintő értelmezési tevékenységet. Ellenkező felfogás mellett a közigazgatás nem tudna felelősen eleget tenni az Alkotmányban és más törvényekben meghatározott feladatainak. 2.2. Az Alkotmánybíróság álláspontja szerint nem alkotmányellenes az sem, hogy a Met. a munkaügyi felügyelőségeket feljogosítja egyes munkaügyi intézmények alkalmazásának törvényességi szempontból való vizsgálatára, s annak eredményétől függően a Met.-ben meghatározott különböző szankciók alkalmazására (pl. rendbírság, munkaügyi bírság). A munkaügyi felügyelőségek — a Met. 3. §-ában meghatározott körben gyakorolt — munkaügyi ellenőrzéseik tapasztalatai alapján a szabálytalanságok megszüntetése érdekében különféle intézkedéseket tehetnek, s differenciált szankciórendszert alkalmazhatnak (Met. 6—7. §). A munkaügyi felügyelő szabálysértési eljárást folytathat le a külön jogszabályban meghatározott szabálysértést megvalósító vétkes személlyel szemben [Met. 6. § (1) bek. d) pont], továbbá a 3/1996. (IV. 5.) MüM rendeletben foglaltak szerint rendbírságot szabhat ki [Met. 6. § (1) bek. e) pont]. A munkaügyi felügyelőség vezetője jogosult a Met. 7. §-ával újonnan bevezetett jogintézmény, a munkaügyi bírság alkalmazására. E szankció objektív alapozású, azaz vétkességre való tekintet nélkül is kiszabható, s a foglalkoztatót [Met. 1. §

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes